Дзяржаўная ўстанова адукацыі

«Мазырскі цэнтр творчасці дзяцей і моладзі»

Аўтарская распрацоўка

Лепшая сцэнарная распрацоўка

сюжэтна-гульнёвай праграмы для сярэдняга школьнага ўзросту

*Конкурсна-гульнёвая праграма*

*«У Новы год разам!»*

**Працягласць праграмы:** 25 хвілін

**Удзельнікі:** навучэнцы сярэдняга школьнага ўзросту

**Аўтар-складальнік:** Шабалтас Аксана Рыгораўна,

 культарганізатар II катэгорыі

Мазыр, 2017

**Тлумачальная запіска**

Сцэнарый сюжэтна-гульнёвай праграмы «У Новы год разам!» уяўляе сабой навагоднюю праграму, прызначаную для пастаноўкі ў школе ці ва ўстанове дадатковай адукцыі для вучняў 5-8 класаў. Сцэнарый накіраваны на павышэнне цікавасці да беларускай мовы і рэгіянальнай палескай культуры.

 Сюжэт уяўляе сабою гульню-падарожжа ўдзельнікаў праграмы – навучэнцаў, якія на Замкавай гары ў Мазыры сустракаюць Новы год разам з любімымі казачнымі персанажамі: Дзедам Марозам і Снягурачкай, Змітраком і Святланкай. На чароўнай Замкавай гары жыве яшчэ і адмоўны персанаж – Цемра, якая схавала падарункі. Дзеці самі выбіраюць сабе дарогу: спачатку да падарункаў, потым да новых сяброў і далей – да навагодняга сюрпрызу.

У сцэнарыі выкарыстаны арыгінальныя пазнаваўчыя гульні: «Ехаў Дзед Мароз», «Разумная сняжынка», а таксама музычныя гульні з залай, танцы, палескія замовы.

Мэта мерапрыемства:арганізаваць змястоўны вольны час навучэнцаў на аснове нацыянальных культурных навагодніх традыцый.

Задачы:

- паглыбіць веды па краязнаўству;

- стымуляваць цікаўнасць навучэнцаў да навагодніх свят;

- развіваць творчыя здольнасці, эрудыцыю, фантазію, назіральнасць, спрытнасць;

- выхоўваць нацыянальную самасвядомасць, калектывізм.

 Абсталяванне:

- музычныя фанаграмы, мультымедыйная і музычная апаратура, гарнітура, мультымедыйныя слайды.

*Сцэнарый сюжэтна****-****гульняёвай праграмы*

*«У новы год разам!»*

*Дзеючыя асобы:*

*Святланка*

*Змитрок*

*Снягурка*

*Дзядуля Мароз*

*(Да пачатку гульнi памочнiкi Змітрок і Святланка раздаюць дзецям жэтоны з малюнкамі сняжынак)*

*На мультымедыйным экране назва мерапрыемства «У Новы год разам!»*

 ***Гучыць музыка. Прыпеў песні «Завіруха, мяцель…»***

 ***Аўтар Г.Бураўкін, кампазітар Э.Ханок***

*Выходзяць дзеці і танчаць. Музычны фон. Выбягае Снягурка…*

**Снягурка:** Добры дзень! Як чароўна вы танцуеце. А чаму хлопчыкаў і дзяўчынак не запрашаеце?

**Святланка:** А мы заразз імі пазнаемімся і запросім у наш карагод.

**Снягурка:** Чароўна, а я вам дапамагу.Хлопчыкі і дзяўчынкі, я буду называць імёны на беларускай мове, а вы ўставайце і называйце іх на рускай мове і дабаўляйце словы: «З Новым годам!»

Пачынаем раз**-**два-тры! *(Знаёмства з дзецьмі ў зале)*

***(Гучыць беларуская музыка на фоне імёнаў)***

**Снягурка:**

**Ганна**-Анна (*Адказ дзяцей)* «З Новым годам!»

**Мікалай-**Николай (*Адказ дзяцей)* «З Новым годам!»

**Вольга-**Ольга (*Адказ дзяцей)* «З Новым годам!»

**Мікіта-**Никита (*Адказ дзяцей)* «З Новым годам!»

**Дзмітрый -**Дмитрий (*Адказ дзяцей)* «З Новым годам!»

**Рыгор-**Григорий (*Адказ дзяцей)* «З Новым годам!»

**Кацярына-**Екатерина (*Адказ дзяцей)* «З Новым годам!»

«З Новым годам!»

**Настасся-**Анастасия (*Адказ дзяцей)* «З Новым годам!»

**Снягурка:** А цяпер разам уставайце і гучна называйце свае імёны на рускай мове, якія я не назвала…*(Дзеці ўстаюць і называюць кожны сваё імя)* «З Новым годам!»

Вось і пазнаёміліся! А я запрашаю вас на навагодняе свята на Палессе, на Замкавую гару. А пачнём мы з цуда! Адкажыце мне, вы чакаеце цуда? *(Звяртаецца да дзяцей у зале)*

А каб яно адбылося, уставайце са сваіх месцаў, паўтарайце за намі нашыя рухі! *(Вядучая з памочнікамі паказвае рухі)*

А пасля таго, як вы гэта зробіце, на раз**-**два**-**тры скажам: Цуд, прыйдзі!

***Гучыць музыка. На мультымедыйным экране слайд.***

 *(Снягурка разам з сябрамі і залай паўтараюць рухі і словы. На сцэне ляжыць імітацыя каменя Замкавай гары)*

**Змітрок:** Глядзіце, што гэта такое?*(На камені – папера са словамі: налева пойдзеш – падарунак знойдзеш, направа пойдзеш – сяброў знойдзеш, прама пойдзеш – сюрпрыз знойдзеш, назад пойдзеш – будучыню не знойдзеш)*

**Змітрок:** Камень з Замкавай гары!

**Снягурка:** Што здарылася на Замкавай гары..? Навагодняе свята пад пагрозай, падарункаў няма, сяброў няма, сюрпрызаў таксама. Налева пойдзеш – падарунак знойдзеш, направа пойдзеш – сяброў знойдзеш, прама пойдзеш – сюрпрыз знойдзеш, назад пойдзеш – будучынюне знойдзеш. Што будзем рабіць? *(Адказы дзяцей у зале).*

**Змітрок:** Ведаю! Мы разам з вамі адправімся налева і абавязкова знойдзем падарункі. Устаем, калі ласка, са сваіх месцаў, павярнуліся налева, паклалі рукі на спіну суседу, які стаіць папераду. Слухаем тэкст Палескага загавору на падарункі і выконваем заданні.

Малюем гору з камянёў, на каменях шмат добрых слоў: дзякуй, жадаю, калі ласка. Яшчэ малюем карагод, у якім скача народ.

Падаліся ўлева, управа – а што атрымалася цікава.

**Голас за кулісамі:**Каб атрымаць падарункі вам неабходна адгадаць, дзе знаходзіцца Дзядуля Мароз з падарункамі.

 ***Гучыць фонавая музыка. Праводзіцца гульня з залай***

***«Ехаў Дзед Мароз …» на мультымедыйным экране***

*Ехаў Дзед Мароз з Замкавай гары.*

*У маляваным вазочку*

*На вараненькім канёчку.*

*Заехаў Дзед Мароз* ***у******Рэчыцу,***

***Горад Рэчыца*** *- якая гэта вобласць?**(адказ дзяцей).* ***Гомельская…***

*(На мультымедыйным экране*)

*Ехаў Дзед Мароз з Рэчыцы.*

*У маляваным вазочку*

*На вараненькім канёчку,*

*Заехаў Дзед Мароз* ***у******горад******Столін,***

***Горад Столін*** *- якая гэта вобласць? (адказ дзяцей)* ***Брэсцкая…***

*(На мультымедыйным экране*)

*Ехаў Дзед Мароз са Століна.*

*У маляваным вазочку*

*На вараненькім канёчку,*

*Заехаў Дзед Мароз* ***у******Ліду,***

***Горад Ліда****- якая гэта вобласць? (адказ дзяцей)* ***Гродзенская…***

*(На мультымедыйным экране*)

*Ехаў Дзед Мароз* ***з Ліды.***

*У маляваным вазочку*

*На вараненькім канёчку,*

*Заехаў Дзед Мароз* ***у******горад Глыбокае,***

***Горад Глыбокае*** *- якая гэта вобласць? (адказ дзяцей)* ***Віцебская…***

*(На мультымедыйным экране*)

*Ехаў Дзед Мароз* ***з Глыбокага.***

*У маляваным вазочку*

*На вараненькім канёчку,*

*Заехаў* ***у******горад Горкі,***

***Горад Горкі*** *- якая гэта вобласць? (адказ дзяцей)* ***Магілеўская…***

*(На мультымедыйным экране*)

*Ехаў Дзед Мароз* ***з Горак.***

*У маляваным вазочку*

*На вараненькім канёчку,*

*Заехаў* ***у горад******Мядзель,***

***Горад Мядзель*** *- якая гэта вобласць? (адказ дзяцей)* ***Мінская…***

*(На мультымедыйным экране )*

*Ехаў Дзед Мароз* ***з Мядзеля.***

*У маляваным вазочку*

*На вараненькім канёчку,*

*Прыехаў на Замкавую гару.*

**Снягурка:** Дзякуй вялікі вам, дзеці! З першым заданнем справіліся, падаруначкі ў нас, малайцы! Вось яны. *(На сцэне вялізны мех у чалавечы рост з падарункамі).*

Направа пойдзеш – сяброў знойдзеш. *(Чытае)*

Ведаю! Устаем са сваіх месцаў, павярнуліся направа. Паклалі рукі на спіну суседу, які стаіць папераду. Слухаем тэкст Палескага загавору на сяброў і малюем.

Дом стаіць на гары, адчынены дзверы для ўсіх: хлопчыкі і дзяўчынкі там жывуць, кветкі каля дому растуць. На раз**-**два**-**тры скажам: Цуд, ідзі!*(Снягурка разам з памочнікам паказвае рухі)*

***Гучыць музыка. Прыпеў песні «Сёння ў нашай хаце свята…»***

***Аўтар У.Някляеў, кампазітар В.Іваноў***

 **Снягурка:** Вось дык свята, на сяброў багата. А дзе ж нам знайсці сабе сяброў? Зразумела – у гульні. Паглядзіце ўважліва, у каго ёсць жэтоны са сняжынкамі, хутчэй да нас на сцэну. *(На сцэну выходзяць дзеці з жэтонамі)*

***Гучыць фонавая музыка.***

***Праводзіцца гульня «Разумная сняжынка»***

**Снягурка:** Я прапаную вам гульню «Разумная сняжынка». А чаму разумная? Таму што ў нас зараз Год навукі.

 Змітрок, вынось хутчэй нашыя разумныя сняжынкі. *(выносяцца 4 маленькіх елачкі, на якіх знаходзяцца сняжынкі з пагаворкамі)*

 Хлопчыкі, дзяўчынкі, ваша задача **-** хутчэй зняць сняжынкі і скласці іх так, каб атрымалася прыказка, якая зашыфравана на адвароце. Калі ласка, пачалі!

* Жнівень збірае, ды вось зіма ўсё праядае.
* Больш снегу – больш хлеба.
* У цёплым зімовым кажушку і маразы як жарт.
* Дзе прыйдзецца зімаваць, там і на печы ляжаць.
* Рыхтуй сані летам, а колы зімой.
* Гром узімку – чакай моцныя халады.

*(4 каманды складаюць прыказкі або прымаўкі пра зіму). Праходзіць гульня.*

**Снягурачка.** Пакуль нашыя ўдзельнікі заняты справай, давайце, калі ласка, правядзем размінку для ўсіх у зале. Вы яшчэ не ведаеце, што на нашай Замкавай гары жыве добрая чараўніца, якая нагадала нам нешта на сняжынцы! Калі вы згодны, што яе пажаданні збудуцца, уставайце са сваіх месцаў і гучна скажыце: “Збудзецца!” Пачынаем.

* Новы год прынясе ўсім шчасце! *(Адказы дзяцей)*  Збудзецца!
* Кожны дом абыйдуць няшчасці! *(Адказы дзяцей)*  Збудзецца!
* Моцнае здароўе будзе з намі! *(Адказы дзяцей)*  Збудзецца!
* І смех дзяцей гучыць вякамі! *(Адказы дзяцей)*  Збудзецца!

**Снягурачка:** Малайчынкі! А зараз мы даведаемся, што атрымалася ў нашых удзельнікаў! *(Змітрок падводзіць вынікі гульні і ўзнагароджвае ўдзельнікаў)*

Дзякуй! Праходзьце, калі ласка, у залу. *(Удзельнікі гульні ідуць у залу)*

 А што ж далей? *(Чытае)* Прама пойдзеш – сюрпрыз знойдеш. Вельмі добра. Мы разам з вамі адправімся прама. Устаем са сваіх месцаў. Паклалі рукі на спіну суседу, які стаіць папераду. Слухаем тэкст Палескага загавору на сюрпрыз і выконваем заданні. На гары дрэва стаіць, пад ім мядзведзь спіць, а на дрэве дзяцел сядзіць і пільна за ўсім сочыць, каб Мішку ніхто не патурбаваў і сюрпрыз не адабраў. А цяпер клічам цуд. Раз-два-тры **–** цуд, вядзі!*(Снягурка разам з памочнікам паказвае рухі**)*

***Гучыць фонавая музыка. На мультымедыйным экране слайд – шмат маленькіх падаруначных мяшочкаў Дзядулі Мароза***

**Голас меха ў запісу:** Хлопчыкі і дзяўчынкі, нешта я зусім лёгенькі, не хапае ў мяне падаруначкаў, чуў, што яны ў гэтай зале.

**Снягурка:** Дзеці, у каго ёсць маленькія падаруначныя мяшочкі, калі ласка, запрашаем да нас на сцэну. Сёння пашанцавала багата каму з вас. Кожны мяшочак асаблівы. Адкрываем мяшочкі. Пустыя? Які жах. Я ведаю, Цямніца з Замкавай гары забрала ўсе падаруначкі. Але вы не хвалюйцеся. Паклічам Дзядулю Мароза, ён ва ўсім разбярэцца.

Але паклічам так, каб не здагадалася Цямніца. Адна частка зала будзе крычаць Дзядуля, а другая – Мароз, але адначасова. Калі ласка, пачынаем!

***Гучыць фонавая музыка. На мультымедыйным экране слайд.***

***(Дзед Мароз выходзіць з песняй «Завіруха мяцель завіруха»)***

**Дзядуля Мароз:** О-го-го. Чую, чую! Вось і прыйшоў да вас. Што здарылася, чаму ўсхваляваныя ўсе зараз?

**Снягурка:** Цямніца падарункі ўсе забрала і сюрпрыза ў мяне не атрымалася.

**Дзядуля Мароз:** Не хвалюйцеся, дзеці.Зараз прыйшоў час наступнага чарадзейства.Год ідзі **-** цуд прынясі!

***Гучыць фонавая музыка. На мультымедыйным экране слайд Замкавай гары. На сцэне вялізны куфар.***

**Дзядуля Мароз**: Вось дык сапраўдны сюрпрыз!Адчыняйце куфар хутчэй.

**Снягурка:** Дзядуля, каб адчыніць, трэба музыкай яго залагодзіць.

**Дзядуля Мароз:** Дзеці, дапамагайце нам, паднімайцесь са сваіх месцаў і паўтарайце рухі за намі.

 **Дзядуля Мароз:** Куфар вялізны бачым – рукі к вачам. *(Паўтор рухаў разам з дзецьмі)*

 І ведаем, што ў ім – рукі ў бок.

 Цукеркі і цацкі – рухі рукамі ўверх, уніз.

 Цямніцы не дадзім! – рукі наперакрыж.

 А цяпер робім гэта хутчэй.

Куфар вялізны бачым *(Паўтор рухаў разам з дзецьмі.)*

 І ведаем, што ў ім.

Цукеркі і цацкі

Цямніцы не дадзім!

А цяпер увага! Сюрпрыз з Замкавай гары Палесся. *(Адчыняецца куфар, у якім знаходзяцца падарункі для дзяцей)*

**Снягурка:** Малайчынкі! Вы цудоўна справіліся!

**Дзядуля Мароз:** Бычыце, як добра, калі ўсе разам!

За такі малы час мы разам успомнілі столькі цікавых гульняў!

**Снягурка:** Паглядзіце на камень:назад пойдзеш – будучынюне знойдзеш.

**Дзядуля Мароз:** Навошта нам ісці назад? Мы з вамі адправімся ў новы 2018 год разам, а для гэтага трэба падняцца са сваіх месцаў і па добрай палескай звычцы сказаць – няхай ўсё будзе добра!

З Новым годам! З новым шчасцем!

А зараз танчыць запрашаем і смяяцца дазваляем!

Хлопчыкі і дзяўчынкі, падымайцеся са сваіх месцаў,танцуйце…

Разам з намі!

**Прылажэнне**

Рэквізіты:

- жэтоны - сняжынкі (25шт.);

- імітацыя Замкавай гары і вялізнага каменя;

- навагодняя елка, маленькія елачкі.